《题祖庙二首》
宋代·孔道辅

秦火自焚宁害圣，金丝堂壁閟家书。
典坟启发皆天意，非谓共王好治居。

作者简介：(987-1040)宋兖州曲阜人，字原鲁。初名延鲁。孔子四十五代孙，孔勖子。真宗大中祥符初同学究出身，五年复举进士及第。知仙源县。历龙图阁待制，纠察在京刑狱，知许、徐、兖、郓、泰五州，留守南京。召为左正言，知谏院，受命日，上书请章献太后归政天子。论奏曹利用、罗崇勋窃弄权柄，宜早斥去，太后可其言乃退。仁宗明道二年，权御史中丞，以谏废郭后出知泰州，徙徐、兖州。复入为御史中丞，性鲠挺特达，遇事弹劾无所避。因为程琳辨，出知郓州，道卒。